《部兵之秋丘道中怀寄彭城社友》
宋代·贺铸

驾马出北门，徒御何迟迟。
日气方汹涌，霜阴亦纷披。
役夫前驱行，少妇痛不随。
分携仰天哭，声尽有余悲。
虽非远行迈，要之为别离。
顾我岂无家，从公难遂私。
且怀二三友，缺此文酒期。
临分各有赠，婉思见乎词。
吟讽一回首，烟林失城池。
相思肯相过，斗黍为君炊。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。